PRIMĂRIA MUNICIPIULUI SATU MARE
DIRECŢIA ECONOMICĂ
Nr. 48.938/24.08.2026 
În temeiul prevederilor art. 136, alin. (8), lit. b) din O.U.G. nr. 57/2019 privind Codul administrativ, cu modificările și completările ulterioare, directorul executiv al Direcției Economice formulează următorul:

RAPORT DE SPECIALITATE

la Proiectul de hotărâre privind completarea Anexei la H.C.L. nr. 315/18.12.2025

 În conformitate cu prevederile art. 484 și 485, alin. 1, lit. a, b și f, din Legea nr. 227/2015 privind Codul fiscal, cu modificările şi completările ulterioare,
În temeiul prevederilor art. 30 din Legea nr. 273/29.06.2006 privind finanţele publice locale, cu modificările şi completările ulterioare,
Luând în considerare prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare,

Raportat la prevederile art. 7, alin. 1 și alin. 2 din Legea nr. 52/2003 privind transparența decizională în administrația publică, republicată, cu modificările si completările ulterioare,

Având în vedere prevederile art. 129, alin. 2, lit. b; alin. 4, lit. c, ale art. 139, alin. 3, lit. c, precum şi ale art. 196, alin. 1, lit. a, din O.U.G. nr. 57/2019 privind Codul administrativ, cu modificările şi completările ulterioare,
Luând în considerare Raportul de specialitate al Administraţiei Domeniului Public Satu Mare nr. 9.152/20.08.2026, în care sunt prezentate motivele care au dus la necesitatea completării Anexei la H.C.L. nr. 315/18.12.2025 și anume recepția și darea în folosință și exploatare a parcării supraetajate de pe strada Mihail Kogălniceanu,
Înaintez Consiliului Local al Municipiului Satu Mare, Proiectul de hotărâre privind completarea Anexei la H.C.L. nr. 315/18.12.2025 cu propunere de aprobare.

